एक साल से पीने का पानी मिलने पर ग्रामीणों ने जलघर में जड़ा ताला
पिछलेएक साल से बेरी क्षेत्र के आदर्श गांव दूबलधन बिघ्याण पाने के ग्रामीणों काे पीने का पानी मिलने से गुस्साए ग्रामीणों ने बुधवार को गांव के जलघर पर ताला जड़ दिया। साथ ही विभाग के खिलाफ नारेबाजी की। इस मामले में गांव की महिला पंच कुसुम, पंच मंजीत, राजन ने बताया कि गांव में पानी की पाइप लाइन का रिसाव होने के कारण ग्रामीणों के घरो तक पानी नहीं पहुंच पा रहा है।
ग्रामीणों का कहना है कि पिछले एक साल से हमारे घरों में पानी की एक बूंद तक नहीं पहुंची है। प्रशासन को बार-बार सूचना देने के बावजूद भी इस समस्या का समाधान नहीं हो पाया है। इस समस्या की शिकायत सीएम विंडो में भी दर्ज करवा चुके हैं। ऐसे में परेशान ग्रामीणों ने खासकर महिलाओं ने जलघर पर ताला जड़ दिया। वहीं ग्रामीणों ने प्रशासन को चेतावनी दी है कि समय रहते हमारी समस्या का समाधान नहीं हो पाता है तो हमें मजबूर वश सड़क पर उतरना पड़ेगा। इस अवसर पर जलघर में पंच विरेन्द्र कादयान, पंच रामकिशन, राजेश कुमार, भगीरथ मौजूद रहे।
गर्मी शुरू होते ही पानी की किल्लत
ग्रामीणोंका कहना है कि गर्मी की शुरूआत होते ही पानी की किल्लत दिन प्रतिदिन बढ़ती जा रही है। महिलाओं को दो किलोमीटर दूर खेतों से पानी ढोना पड़ता है। वहीं मजबूर वश कपड़े धोने के लिए महिलाएं तालाब पर जाती हैं। ग्राम पंचायत दूबलधन बिध्याण के सरपंच मास्टर महाबीर सिंह ने बताया कि गांव में पानी की पाइप लाइन पूर्ण रूप से टूट चुकी है। सारा पानी गलियों सड़क पर भर जाता है। जिसके कारण पानी घरों तक नहीं पहुंच पाता है। समस्या की शिकायत एसडीएम बेरी, पब्लिक हेल्थ एसडीओ, एक्सईन के अलावा सीएम विंडो में भी दे चुके हैं।
दो-तीनदिन में लीकेज ठीक करवा दी जाएगी
^दो-तीनदिन के अंदर दूबलधन गांव की पानी की पाइप लाइन लीकेज को ठीक करवा दिया जाएगा और वाल्व भी लगा दी जाएगी। जिससे हर घर तक पानी आसानी से पहुंच जाएगा। -प्यारेलाल, एसडीओ, पब्लिक हेल्थ विभाग, बेरी।
बेरी. दूबलधनके जलघर पर पानी िमलने पर प्रदर्शन करते ग्रामीण। (दाएं) जलघर के गेट पर मटका फोड़कर ग्रामीणों ने लगाया ताला।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva